turjo4nis/wikipedia-bn-dump-20250701 huggingface dataset:
অ্যালায়েন্স এয়ার (ভারত)

এয়ার ইন্ডিয়া রিজনাল হলো ভারতের একটি স্বল্প খরচের বিমান পরিষেবা প্রদানকারী সংস্থা। এটি এল্যায়েন্স এয়ার নামে ১৯৯৬ সালে গঠিত হয় এয়ার ইন্ডিয়ার সহযোগি হিসাবে।
বর্তমানে এই সংস্থার বিমান বহরে ১৭ টি বিমান রয়েছে। বিমানগুলি ৭০ ও ৪৮ আসন বিশিষ্ট। এর সদর দপ্তর দিল্লিতে অবস্থিত। এই বিমান সংস্থা ৩৪ টি গন্তব্যস্থলে বিমান চালায়।

ইতিহাস 
এই বিমান সংস্থাটি গঠিত হয় ইন্ডিয়ান এয়ারলাইন্সের সহযোগি হিসাবে এলায়েন্স এয়ার নামে। এটি ১লা এপ্রিল ১৯৯৬ সালে গঠিত হয় তথা ২১-এ জুন, ১৯৯৬ সালে বিমান পরিষেবা আরম্ভ করে। এর পর ইন্ডিয়ান এয়ারলাইন্স যখন এয়ার ইন্ডিয়া হিসাবে পরিচালিত হতে থাকে তখন এলায়েন্স এয়ার, এয়ার ইন্ডিয়া রিজনাল হিসাবে কার্যক্রম শুরু করে।

গন্তব্য 
এয়ার ইন্ডিয়া রিজনাল ৩৪ টি গন্তব্যস্থলে বিমান পরিচালনা করে। এর প্রধান ঘাঁটি গুলি হলোঃ কলকাতা, মুম্বই, ব্যাঙ্গালোর, দিল্লি, হায়দ্রাবাদ।

বিমান 
এপ্রিল ২০১৮ সাল অনুযায়ী এলায়েন্স এয়ার নিম্নলিখিত বিমানগুলি পরিচালনা করে:

সাবেক বিমানবহর 
 বোয়িং ৭৩৭-২০০
 বোম্বার্ডিয়া সিআরজে৭০০

আরো দেখুন 
 এয়ার ইন্ডিয়া লিমিটেড
 এয়ার ইন্ডিয়া
 এয়ার ইন্ডিয়া এক্সপ্রেস
 এয়ার ইন্ডিয়া কার্গো
 এয়ার ইন্ডিয়া এয়ার ট্রান্সপোর্ট সার্ভিসেস
 ইন্ডিয়ান এয়ারলাইন্স

তথ্যসূত্র

বহিঃসংযোগ 

ভারতের বিমান পরিবহন সংস্থা
মুম্বই ভিত্তিক কোম্পানি
১৯৯৬-এ প্রতিষ্ঠিত
১৯৯৬-এ প্রতিষ্ঠিত ভারতীয় কোম্পানি
এয়ার ইন্ডিয়া
১৯৯৬-এ প্রতিষ্ঠিত বিমান পরিবহন সংস্থা
ট্রাইডেন্ট হোটেল

ট্রাইডেন্ট হোটেল দ্যা ওবেরয় গ্রুপ এর মালিকানধীন এবং তাদের দ্বারা পরিচালিত পাঁচ তারকা হোটেল৷ বর্তমানে ভারতে দশটি ট্রাইডেন্ট হোটেল হোটেল রয়েছে৷ ভারতের যে স্থানগুলোতে ট্রাইডেন্ট হোটেল রয়েছে, সে স্থানগুলো হলো মুম্বাই এর বন্দ্র কুরলা এবং নারিম্যান পয়েন্টে, গুড়গাঁও(দিল্লী ন্যাশনাল ক্যাপিটাল রিজিওন), হায়দ্রাবাদ, চেন্নাই, ভুবনেশ্বর, কোচিন, আগ্রা, জয়পুর এবং উদয়পুরে৷ ওবেরয় গ্রুপ সৌদি আরবের জেদ্দাতেও একটি ট্রাইডেন্ট হোটেল পরিচালনা করে থাকে৷

অবকাঠামো ও সুযোগ-সুবিধা
হোটেল ভবনটি ৩৫ তলা উচ্চতাবিশিষ্ট এবং এতে ৫৫৫ টি প্রশস্থ গেস্ট রুম ও স্যুইট রয়েছে৷ অতিথিদের অবস্থানের জন্য ৭ শ্রেণির কামরার ব্যবস্থা রয়েছে৷ কক্ষগুলো হলো সুপিরিয়র কক্ষ, প্রিমিয়াম ওশান ভিউ রুম, ট্রাইডেন্ট ক্লাব রুম, ট্রাইডেন্ট এক্সিকিউটিভ রুম, ডিলাক্স স্যুইট, ট্রাইডেন্ট স্পেশাল স্যুইট এবং একটি প্রেসিডেন্সিয়াল স্যুইট৷ বিভিন্ন রুমের সুবিধাদি এবং ভাড়া ভিন্ন ভিন্ন৷ হোটেলটিতে বিশেষ  স্যুইট, রেস্টুরেন্ট রয়েছে যেখানে বিভিন্ন সুস্বাদু ভারতীয় এবং ইতালীয় খাবার পরিবেশিত হয়৷ রেস্টুরেন্টগুলোতে বিভিন্ন ধরনের মিষ্টান্ন, স্যান্ডউইচ এবং পানীয় পাওয়া যায়৷ অপিয়াম ডেন এ ওয়াইনসহ বিভিন্ন ধরনের পানীয় পাওয়া যায়৷ হোটেলটিতে সব ধরনের ইভেন্ট আয়োজনের জন্য ১০,০০০ বর্গফুটের একটি কনফারেন্স হল রয়েছে, যেখানে অতি সহজেই ৭০০ অতিথি একত্রে সমবেত হতে পারে৷ এখানে একটি বিশেষ মিটিং হলও রয়েছে, যেখানে ৬ থেকে ১৪ জন লোক মিটিং এর জন্য সমবেত হতে পারে৷ হোটেলটিতে অতিথিদের আরামদায়ক অবস্থানের লক্ষ্যে আধুনিক উপকরণ ও সুযোগ-সুবিধা বিদ্যমান৷ এছাড়াও হোটেলটিতে বিউটি থেরাপি, সুইমিং পুল, জিম ইত্যাদি সুযোগ-সুবিধাও রয়েছে৷

ঘটনা
হোটেলটিতে ২০০৮ সালে লস্কর-ই-তাইয়েবা দলের দশজন সদস্য দ্বারা সন্ত্রাসী হামলা চালানো হয়৷ সন্ত্রাসী দল হোটেলে বোমা বিস্ফোরণ ও গোলাগুলির মতো ন্যাক্কারজনক ঘটনা ঘটায়৷

উল্লেখ

ভারতের হোটেল
গৃহপালিত প্রাণীদের তালিকা

গৃহপালিত বিভিন্ন প্রাণীর জাতের নামের তালিকা।

জাতের তালিকা

আরও দেখুন 
 প্রানিদের নামের তালিকা
 গঠন বৈচিত্র
 দূর্লভ জাত (প্রাণী)

জাতের তালিকা
কনীনিকা শনাক্তকরণ

কনীনিকা শনাক্তকরণ () একটি স্বয়ংক্রিয় বায়োমেট্রিক শনাক্তকরণ পদ্ধতি যা কোন ব্যক্তির চোখের কনীনিকার স্থিতিশীল বা চলমান বা উভয় ধরনের চিত্রে গাণিতিক বিন্যাস শনাক্ত করার মাধ্যমে কাজ করে। চোখের কনীনিকার এই জটিল বিন্যাসগুলি অদ্বিতীয় ও স্থিতিশীল হয় এবং কিছুদূর থেকে দেখা যায়।

জীবমিতি
ইংরেজ উদ্ভাবন
কুয়েইচৌ

কুয়েইচৌ গণপ্রজাতন্ত্রী চীনের একটি প্রদেশ। এটি দেশটির দক্ষিণ-পশ্চিম অংশে অবস্থিত। প্রদেশটির রাজধানী শহরের নাম কুয়েই ইয়াং। মোট অভ্যন্তরীন উৎপাদন ও মানব উন্নয়ন সূচকের নিরিখে এটি চীনের দরিদ্রতম প্রদেশ।

টীকা

তথ্যসূত্র

চীনের প্রদেশ
গণপ্রজাতন্ত্রী চীনের প্রদেশ
কামালজিৎ সাঁধু

কামালজিৎ সাঁধু একজন প্রাক্তন ভারতীয় ক্রীড়াবিদ যিনি দেশের হয়ে প্রথম মহিলা হিসেবে এশিয়ান গেমসে সোনা জেতেন।

পেশাদার জীবন
ব্যাংকক এশিয়ান গেমসে ৫৭.৩ সেকেন্ডে ৪০০ মিটার দৌড়ে উনি সোনা জয় করেন। ১৯৭১ সালে ইতালির তুরিনে অনুষ্ঠিত ওয়ার্ল্ড ইউনিভার্সিটি গেমসে ৪০০ মিটারে উনি চূড়ান্ত পর্যায়ে পৌছন। ১৯৭২ মিউনিখ অলিম্পিকে উনি মহিলাদের ৪০০ মিটার দৌড়ে অংশ নেন। ১৯৭৩ সালে পেশাদার ক্রীড়াবিদ হিসাবে উনি অবসর নেন। 

কামালজিৎ জাতীয় স্তরে বাস্কেটবল এবং বিশ্ববিদ্যালয় স্তরে হকি খেলাতেও অংশগ্রহণ করেছেন। ১৯৮২ এশিয়ান গেমসে উনি ভারতীয় মহিলা স্বল্পদূরত্ব দৌড় দলের প্রশিক্ষক ছিলেন।

সম্মান
১৯৭১ সালে উনি ভারত সরকার দ্বারা পদ্মশ্রী সম্মানে ভূষিত হন।

তথ্যসূত্র

ক্রীড়ায় পদ্মশ্রী প্রাপক
ভারতীয় মহিলা স্প্রিন্টার
এশিয়ান গেমসে স্বর্ণপদক বিজয়ী ভারতীয়
১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
১৯৪৮-এ জন্ম
জীবিত ব্যক্তি
ভারতীয় শিখ
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
১৯৭০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
১৯৭০ এশিয়ান গেমসের পদক বিজয়ী
পাঞ্জাব, ভারতের মহিলা ক্রীড়াবিদ
জয়পুর আন্তর্জাতিক বিমানবন্দর

জয়পুর আন্তর্জাতিক বিমানবন্দর হল জয়পুরের একটি বিমানবন্দর। এটি রাজস্থানের প্রধান বিমানবন্দর। জয়পুর বিমানবন্দর ২০১৫ ও ২০১৬ সালে, বছরে ২ থেকে ৫ মিলিয়ন যাত্রী পরিবহনকারী বিমানবন্দর বিভাগে প্রথম স্থান অধিকার করেছে ।

এই বিমানবন্দরটি জয়পুর শহর থেকে ১৩ কিমি দূরে সাংগানের এর দক্ষিণ শহরতলীতে অবস্থিত। বিমানবন্দরের অসামরিক ক্ষেত্রটিতে ১৪টি বিমান দাঁড়াতে পারে এবং নতুন টার্মিনাল ভবন একসঙ্গে ১০০০জন পর্যন্ত যাত্রীর সহায়তা করতে পারে।

রানওয়ে

জয়পুর আন্তর্জাতিক বিমানবন্দর দুটি রানওয়ে নিয়ে গঠিত; প্রথম রানওয়ে (১৫/৩৩) ৫,২২৩ ফুট (১,৫৯২ মিটার) দীর্ঘ এবং দ্বিতীয় রানওয়ে (৯/২৭) ১১,৫০০ ফুট (৩,৫০০ মি) দীর্ঘ। ১৫ই সেপ্টেম্বর ২০১৬ সালে, বোয়িং ৭৪৭-এর মতো বড় বিমান পরিচালনা করার জন্য রানওয়ে ৯/২৭ কে ৯,১৪৭ ফুট (২,৭৯৬  মিটার) থেকে ১১,৫০০ ফুট (৩,৫০০ মিটার) পর্যন্ত  সম্প্রসারণ করার পর, বোয়িং ৭৭৭ বিমান পরিচালনা করার জন্য রানওয়ে ৯/২৭ চালু হয়ে যায়।  রানওয়ে ৯/২৭ হল ক্যাট-৩বি বিভাগে যন্ত্রের অবতরণ ব্যবস্থা (ILS) অনুবর্তী। এই পদ্ধতিতে এটি কুয়াশার সময় রানওয়ের ৫০ মিটার (১৬০ ফুট) দৃশ্যমানতা পরিসীমায় (আরভিআর) উড়োজাহাজ অবতরণ করাতে পারে। এর আগে, বিমানসংস্থাগুলিকে বর্ধিত নিরাপত্তা প্রদান এবং অন্য বিমানবন্দরে সরিয়ে নেওয়া এড়িয়ে বিমানসংস্থাকে উপকৃত করে কর্মক্ষমতা ও পরিবেশগত দক্ষতা বৃদ্ধির উদ্দেশ্যে এটি ৫৫০ মিটার (১,৮০০ফুট) ছিল।  ক্যাট ৩বি ৮ই ডিসেম্বর ২০১৬ থেকে চালু হয়ে যায়। জয়পুর বিমানবন্দরটিতে বিমানের ট্র্যাফিক মোকাবেলা করার জন্য রানওয়ে ৯/২৭ এর সমান্তরাল একটি ট্যাক্সিওয়ে পরিকল্পনা করা হয়েছে ।   কাজটি শেষ হবে ২০১৮ সালের মে মাসে।  সমাপ্ত হওয়ার পর বিমানবন্দরটি এক ঘণ্টায় ১৬ টি উড়ান পরিচালনা করতে সক্ষম হবে।  বিমানবন্দরটিতে শুধুমাত্র একটি রানওয়ে বিমানের উড্ডয়ন এবং অবতরণ পরিচালনা করে থাকে।  বহু দিন ধরে প্রথম রানওয়ে উড্ডয়ন এবং অবতরণের জন্য ব্যবহার করা হয় না।

টার্মিনাল

টার্মিনাল ১
টার্মিনাল-১ জুলাই ২০১৩ সাল পর্যন্ত আন্তর্জাতিক উড়ান পরিচালনা করতে ব্যবহৃত হত। যখন বিমান কর্তৃপক্ষ নতুন নির্মিত টার্মিনাল ২ থেকে আন্তর্জাতিক উড়ান পরিচালনার সিদ্ধান্ত নেয় হয়, তখন থেকে  টার্মিনাল ১ পণ্য পরিবহনের জন্য সংরক্ষিত হয়।  চার বছর পর, ২০১৭ সালে, টার্মিনাল ২ তে যাত্রীদের চাপ বৃদ্ধির কারণে বিমানবন্দর কর্তৃপক্ষ পুরনো টার্মিনাল থেকে বাণিজ্যিক উড়ান পরিচালনা শুরু করার প্রস্তুতি নেয় ।  বর্তমানে হজযাত্রী এবং পণ্যবাহী উড়ানগুলি টার্মিনাল ১ থেকে পরিচালিত হয়। টার্মিনাল ১ থেকে উড়ান চালানোর জন্য পণ্য পরিবহনের একটি অংশ এখানে থেকে স্থানান্তরিত করতে হবে।  টার্মিনাল সংস্কারের কাজ ২০১৭ সালের ডিসেম্বরে শুরু হয় এবং ২০১৮ সালের সেপ্টেম্বরে সেটি কার্যকর করার পরিকল্পনা রয়েছে।  সংস্কার সম্পন্ন হওয়ার পর টার্মিন্যাল ১ সম্পূর্ণ আধুনিক হয়ে যাবে এবং ১৮ হাজার বর্গ মিটার পর্যন্ত প্রসারিত হবে এবং তখন এখানে কেবলমাত্র আন্তর্জাতিক বিমানের প্রস্থান ও আগমন হবে।

আধুনিকীকরণ এবং টার্মিনাল সম্প্রসারণ

বর্তমান টার্মিনাল ২কে প্রতি পাশে প্রস্থে প্রায় ২০ মিটার প্রসারিত করা হবে। প্রস্থান বিভাগে একটি নতুন হল তৈরি করা হবে এবং যাত্রী পরিবহন আরামদায়ক করার জন্য ২টি নতুন এ্যারোব্রিজের সাথে আগমন বিভাগের জন্য ৩টি কনভেয়ার বেল্ট স্থাপন করা হবে। কাজটি ২০১৮ সালের ডিসেম্বরের আগে শেষ করার কথা আছে।

গন্তব্য ও বিমান সংস্থা

স্থায়িত্ব চর্চা

জয়পুর আন্তর্জাতিক বিমানবন্দরে ১.৮ মেগাওয়াট সৌরবিদ্যুৎ উৎপাদন কেন্দ্র আছে যা এয়ারপোর্টের শক্তির প্রয়োজনীয়তার ৬০-৭০% পূরণ করে। এটি বিমানবন্দরের খরচ বাঁচাবে।

তথ্যসূত্র

বহিঃসংযোগ

ভারতের বিমানবন্দর
রাজস্থানের বিমানবন্দর
আদানি গোষ্ঠী
বাউরা ইউনিয়ন

বাউরা ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৩।

ইতিহাস

ভৌগোলিক অবস্থান ও আয়তন 
পাটগ্রাম উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৭১২৩ একর বা ২৮.৮১ বর্গকিলোমিটার।

প্রশাসনিক এলাকা 
বাউরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — নবীনগর, জমগ্রাম, শিবরাম।

জনসংখ্যা 
২০১১ সালের আদমশুমারি অনুযায়ী বাউরা ইউনিয়নের মোট জনসংখ্যা ছিল ২৮৪৩৯ জন, যারা ৬২১২ টি পরিবারে বসবাস করে,  যার মধ্যে পুরুষ হল ১৪২০৮ জন এবং নারী হল ১৪২৩১ জন।

শিক্ষা ও সংস্কৃতি 
বাউরা ইউনিয়নের গড় সাক্ষরতা হার ৪৬.৮%। তার মধ্যে নারী শিক্ষার হার ৪৫.১% এবং পুরুষ শিক্ষার হার ৪৮.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

 বাউরা পাবলিক উচ্চ বিদ্যালয়
 বাউরা আরেফা খাতুন বালিকা উচ্চ বিদ্যালয়
 বাউরা পূনম চাঁদ ভূতোরিয়া মহাবিদ্যালয়

কৃষি ও অর্থনীতি  
বাউরা ইউনিয়নের অর্থনীতি মূলত কৃষি নির্ভর। এই অঞ্চলের প্রধান ফসল ধান, পাট, তামাক হলেও ২০০০ পরবর্তী সময়ে ভুট্টার আবাদ ব্যাপক হারে বৃদ্ধি পায়। বর্তমানে উক্ত ইউনিয়নের প্রধান অর্থকারী ফসল ভূট্টা।

নদ-নদী 

 সানিয়াজান

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 বাউরা ইউনিয়ন — বাংলাদেশ জাতীয় তথ্য বাতায়ন

পাটগ্রাম উপজেলার ইউনিয়ন
অবনি চতুর্বেদী

অবনি চতুর্বেদী ভারতের প্রথম মহিলা লড়াকু পাইলট।  তিনি মধ্যপ্রদেশের রেবা জেলার বাসিন্দা।  চতুর্বেদীকে তার  দুই সহযোগী মোহনা সিং এবং ভাবনা কণ্ঠের  সঙ্গে প্রথম বার লড়াকু পাইলট ঘোষণা করা হয়। এই তিনজনকে জুন ২০১৬ তে ভারতীয় বিমানবাহিনীর ফাইটার স্কোয়াড্রন হিসাবে যুক্ত করা হয়।  প্রতিরক্ষা মন্ত্রী মনোহর পারীর্কর দ্বারা তাদের আনুষ্ঠানিকভাবে  কমিশনে সংযুক্ত করা হয় ।

প্রাথমিক জীবন এবং শিক্ষা 
২২ বছর বয়সী চতুর্বেদী তার  সম্পূর্ণ প্রশিক্ষণ হায়দ্রাবাদের এয়ার ফোর্স একাডেমী থেকে নেন। তিনি  মধ্যপ্রদেশের  শাহদোল জেলার একটি ছোট শহর দিয়োল্যান্ডে বিদ্যালয়ের পাঠ নেন। ২০১৪ সালে রাজস্থানের বনস্থলী বিশ্ববিদ্যালয় থেকে স্নাতক হবার পর তিনি ভারতীয় বায়ুসেনার পরীক্ষা পাশ করেন। 

তাঁঁর বাবা মধ্যপ্রদেশ সরকারের  একজন প্রকৌশলী এবং মা একজন গৃহবধু। চতুর্বেদীর  টেনিস খেলা এবং চিত্রাঙ্কন পছন্দ। তিনি নিজের পরিবারের আর্মি অফিসারের থেকে অনুপ্রেরণা পেয়েছিলেন। কলেজের   ফ্লাইং ক্লাবে কয়েক ঘণ্টা উড়ানের অভিজ্ঞতা চতুর্বেদীকে  ভারতীয় বিমান বাহিনীতে যোগদান করতে অনুপ্রাণিত করে।

কর্মজীবন 
এক বছরের প্রশিক্ষণ সম্পন্ন করার পর জুনে লড়াকু পাইলট হন।কর্ণাটকের বিদরে তৃতীয় পর্যায়ের প্রশিক্ষণ শেষ হলে সুখোই এবং তেজাসের মত লড়াকু জেট চালাতে সক্ষম হবেন ।

তথ্যসূত্র

বহি:সংযোগ 

১৯৯০-এর দশকে জন্ম
জীবিত ব্যক্তি
মধ্যপ্রদেশের নারী
যুদ্ধে ভারতীয় নারী
নারী শক্তি পুরস্কার বিজয়ী
১৯৯৩-এ জন্ম
গ্রাস কার্প

গ্রাস কার্প  বা গ্রাস কাপ (বৈজ্ঞানিক নাম: Ctenopharyngodon idella) (ইংরেজি: grass carp) হচ্ছে Cyprinidae পরিবারের Ctenopharyngodon গণের একটি স্বাদুপানির মাছ।

বর্ণনা
গ্রাস কার্প দেহ লম্বা, মাথার আকৃতি মাঝারি, রুই মাছের মতো মাথা ও লেজ পার্শ্বীয়ভাবে চাপা কিন্তু মধ্যভাগ তুলনামূলকভাবে কম চাপা বা সামান্য নলাকার হয়ে থাকে। অঙ্কীয় দিকের বর্ণ রূপালী সাদাটে ও পৃষ্ঠ দিকের বর্ণ কালচে ধূসর। সারা দেহ মাঝারি আকৃতির আঁইশে আবৃত। আমাদের দেশের রুই জাতীয় মাছের মতো এরাও বর্ষা কালে প্রবাহমান নদীতে প্রজনন করে থাকে।

বিস্তৃতি
চীনে সমতল ভূমির নদীর মাছ। এটি পৃথিবীর অনেক দেশেই নতুন প্রজাতির মাছ।

খাদ্য
গ্রাসকার্প মাছ দৈনিক তার দেহের ওজনের  ৪০-৫০ শতাংশ পর্যন্ত ঘাস খেতে পারে। ঘাস ছাড়াও এই মাছ পুকুরের আগাছা, শৈবাল, তন্তু শেওলা, ঘাস, লতা-পাতা খেয়ে থাকে।

চাষ পদ্ধতি
এই মাছটি মজুদ পুকুরে ২ থেকে ৩ শতকে ১০০ গ্রাম থেকে ২০০ গ্রাম সাইজের ১ টি করে পোনা মজুদ করলে ৬ মাসের মধ্যে ১ থেকে ১.৫ কেজি সাইজের হতে দেখা যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

চীনের মাছ
স্বাদু পানির মাছ
বাংলাদেশের মাছ
বাণিজ্যিক মাছ
চীনের স্বাদু পানির মাছ
তৃণভোজী মেরুদণ্ডী
পাতি কার্পু

পাতি কার্পু  বা পাতি কার্ফু (বৈজ্ঞানিক নাম: Cyprinus carpio) (ইংরেজি: Common carp) হচ্ছে Cyprinidae পরিবারের Cyprinus গণের একটি স্বাদুপানির মাছ।

বর্ণনা
দেহ মোটা ও চাপা। মাথা মধ্যম আকৃতির ও ত্রিকোণাকার; তুণ্ড ভোঁতা ও গোলাকার। মুখ ছোট তির্যক ও প্রক্ষেপণশীল; ঠোঁট পুরু ও মাংসল।

বিস্তৃতি
পাতি কার্পু এশিয়ার গ্রীষ্মমণ্ডলীর মাছ। চীনের স্বদেশী মাছ। বর্তমান এ মাছ পৃথিবীর শীত ও গ্রীষ্ম উভয় অঞ্চলে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

এশিয়ার মাছ
চীনের মাছ
স্বাদু পানির মাছ
বাণিজ্যিক মাছ
১৭৫৮-এ বর্ণিত মাছ
কোরিয়ার মাছ
কার্ল লিনিয়াস কর্তৃক নামকরণকৃত ট্যাক্সা
রুমানা রশীদ ঈশিতা

রুমানা রশীদ ঈশিতা (জন্ম: ২২ আগস্ট, ১৯৮০) বাংলাদেশের একজন টেলিভিশন অভিনেত্রী, পরিচালিকা এবং লেখিকা। তিনি ১৯৮৮ সালে জাতীয় মেধাবী প্রতিযোগিতা "নতুন কুঁড়ি" তে শিশু শিল্পী হিসেবে পুরস্কার অর্জন করে খ্যাতি পান।

প্রাথমিক জীবন ও শিক্ষা
তিনি ২২ আগস্ট ১৯৮০ সালে জন্মগ্রহণ করেন। তার পিতার নাম রশিদ আহমদ খান ও মাতার নাম জাহানারা রশিদ। তিনি হলি ক্রস উচ্চ বালিকা বিদ্যালয় থেকে এসএসসি, ভিকারুননিসা নূন স্কুল এন্ড কলেজ থেকে এইচএসসি এবং নর্থ সাউথ ইউনিভার্সিটি থেকে ২০০৪ সালে স্নাতক এবং পরে বিবিএ সম্পন্ন করেন।

২০০৩ সালে আরিফ দৌলাকে বিয়ে করেন, এই দম্পতীর একমাত্র সন্তান যাভির দৌলা।

তার একমাত্র ভাই রাজীব রশিদ আমেরিকা প্রবাসী, পেশায় কম্পিউটার ইঞ্জিনিয়ার ।

কর্মজীবন
ইমদাদুল হক মিলনের রচনায় ও ফখরুল আবেদীনের পরিচালনায় 'দু'জনে' নাটক ছিল তার প্রথম অভিনীত নাটক।

২০০৭-এ ঈশিতা টেলিভিশন চ্যানেল চ্যানেল আই এর মার্কেটিং এক্সিকিউটিভ হিসেবে যোগদান করেন। এছাড়াও তিনি একটি প্রাইভেট বিশ্ববিদ্যালয়ে শিক্ষকতা করেন। তিনি নির্জন আড়ালে, স্বপ্ন স্বপ্নীল, গোধূলি বেলায় ইত্যাদি নাটক পরিচালনা করেছেন।

এছাড়া তার ৭টি গানের অ্যালবাম ও ২টি বই প্রকাশিত হয়েছে।

ব্যক্তিগত জীবন 
তিনি একটি রেস্তোরার মালিকও। প্রখ্যাত সঙ্গীত শিল্পী ফিরোজা বেগমও তার বিবাহসম্পর্কে আত্মীয়া হন।

অভিনীত নাটক

 আপনাঘর
 চক্রবলয়
 দেখা
 আজ কিছু হতে চলেছে
 সাদাপাতায় কালো দাগ
 দুজনে
 তিথি
 থাকা না থাকার মাঝখানে
কাগজের গল্প 
ইত্যাদি

টেলিফিল্ম
 আমাদের গল্প

পুরস্কার ও মনোনয়ন 
রুমানা রশীদ ঈশিতা “ফালানী” চরিত্রে অভিনয়ের জন্য ১৯৮৮ সালে “রাষ্ট্রপতিপদক লাভ করেন ।

তথ্যসূত্র

বহিঃসংযোগ

 

জীবিত ব্যক্তি
১৯৮০-এ জন্ম
বাংলাদেশী টেলিভিশন অভিনেত্রী
বাংলাদেশী লেখিকা
বাংলাদেশী টেলিভিশন পরিচালক
নর্থ সাউথ বিশ্ববিদ্যালয়ের প্রাক্তন শিক্ষার্থী
হলি ক্রস উচ্চ বালিকা বিদ্যালয়ের প্রাক্তন শিক্ষার্থী
ভিকারুননিসা নূন স্কুল এন্ড কলেজের প্রাক্তন শিক্ষার্থী
নতুন কুঁড়ি

নতুন কুঁড়ি হচ্ছে শিশু শিল্পীদের  জন্য বাংলাদেশী রিয়েলিটি টেলিভিশন প্রতিযোগিতা যেটি প্রতিষ্ঠা করেছিলেন মুস্তফা মনোয়ার। ১৯৬৬ সালে পাকিস্তান টেলিভিশনে যাত্রা শুরু করেছিল। তখন স্বল্প পরিসরে সরাসরি সম্প্রচার করা হতো। তখন মুলত শিশু/কিশোরদের মেধা অনুসন্ধান কার্যক্রম বলতে যা বোঝায় সেই ররকম কার্যক্রম হিসেবে অনুষ্ঠানটি সম্প্রচার হতো না। বাংলাদেশের স্বাধীনতার পরবর্তীকালে ১৯৭৬ সালে বিটিভিতে মোস্তফা মনোয়ারের নির্দেশনায় নতুন কুঁড়ি নামে জাতীয় টেলিভিশন প্রতিযোগিতা হিসেবে যাত্রা শুরু করে। অনুষ্ঠানের নাম রাখা হয়েছিলো কবি গোলাম মোস্তফার কিশোর নামক কবিতা থেকে। যার প্রথম পনেরো লাইন অনুষ্ঠানের উদ্ভোধনী থিম সং হিসেবে ব্যবহৃত হতো।
আমরা নতুন আমরা কুঁড়ি নিখিল বন নন্দনে,
ওষ্ঠে রাঙা হাসির রেখা জীবন জাগে স্পন্দনে।
লক্ষ আশা অন্তরে
ঘুমিয়ে আছে মন্তরে
ঘুমিয়ে আছে বুকের ভাষা পাঁপড়ি পাতার বন্ধনে।
সকল কাঁটা ধন্য করে ফুটবো মোরা ফুটবো গো,
অরুণ রবির সোনার আলো দু’হাত দিয়ে লুটবো গো।
নিত্য নবীন গৌরবে
ছড়িয়ে দেব সৌরভে,
আকাশ পানে তুলব মাথা, সকল বাঁধন টুটবো গো।
সাগর জলে পাল তুলে দে, কেউবা হবে নিরুদ্দেশ,
কলম্বসের মতই বা কেউ পৌঁছে যাবে নতুন দেশ।
জাগবে সারা বিশ্বময়।
এ বাঙালী নিঃস্ব নয়,
জ্ঞান-গরিমা শক্তি-সাহস আজও এদের হয় নি শেষ।

বিচারক
 অনিল কিশোন সিনহা

বিজয়ী
প্রতিযোগিতার বিজয়ীরা ছিল শিশু শিল্পী। যেমন:- তারানা হালিম, রুমানা রশীদ ঈশিতা, তারিন জাহান, মেহের আফরোজ শাওন, সাবরিন শাকা মীম এবং নুসরাত ইমরোজ তিশা.

 তমালিকা কর্মকার (নাচ)
 মেহবুবা মাহনূর চাঁদনী (নাচ)
 সামিনা চৌধুরী (গান) ১৯৭৭

তথ্যসূত্র

বাংলাদেশ টেলিভিশনের অনুষ্ঠান
১৯৭৬-এ অভিষিক্ত বাংলাদেশী টেলিভিশন ধারাবাহিক
বাংলাদেশ টেলিভিশনের মৌলিক অনুষ্ঠান
বাংলাদেশের বাংলা ভাষার টেলিভিশন অনুষ্ঠান
গোঁফালো নিপাতী

গোঁফালো নিপাতী  (বৈজ্ঞানিক নাম: Danio dangila)  () হচ্ছে Cyprinidae পরিবারের Danio গণের একটি স্বাদুপানির মাছ।

বর্ণনা
দেহ চাপা। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।

বিস্তৃতি
বাংলাদেশ, ভারত, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
স্বাদু পানির মাছ
নেপালের মাছ
পাকিস্তানের মাছ
মিয়ানমারের মাছ
থাইল্যান্ডের মাছ
১৮২২-এ বর্ণিত মাছ
বড় ছেবলি

বড় ছেবলি (বৈজ্ঞানিক নাম: Devario acuticephala)  হচ্ছে Cyprinidae পরিবারের Devario গণের একটি স্বাদুপানির মাছ।

বর্ণনা
দেহ লম্বা ও চাপা। মুখের চির তির্যক। পুরুষের চেয়ে স্ত্রীরা আকারে বড় হয়ে থাকে। স্ত্রীদের উদর পুরুষদের তুলনায় স্ফীত ও গোলাকার হয়ে থাকে।

বিস্তৃতি
বাংলাদেশ, ভারত, নেপাল, পাকিস্তান, মায়ানমার, ভুটান, চীন, কম্বোডিয়া, শ্রীলঙ্কা, থাইল্যান্ড, লাওস এর স্বদেশী মাছ।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

স্বাদু পানির মাছ
বাংলাদেশের মাছ
কম্বোডিয়ার মাছ
লাওসের মাছ
ভারতের মাছ
নেপালের মাছ
মিয়ানমারের মাছ
ভুটানের মাছ
শ্রীলঙ্কার মাছ
চীনের মাছ
পাকিস্তানের মাছ
মহসীন আলী সরদার

মহসীন আলী সরদার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মহসীন আলী সরদারের জন্ম দিনাজপুর জেলার পার্বতীপুর উপজেলার মন্থথপুর ইউনিয়নের নারায়ণপুর গ্রামে। তার বাবার নাম মো. আমিরউদ্দিন সরদার এবং মায়ের নাম মফিজন নেছা। তার স্ত্রীর নাম খাদিজা খানম। তাদের চার ছেলে, এক মেয়ে।

কর্মজীবন 
১৯৭১ সালে  রাজশাহী বিশ্ববিদ্যালয়ের এমএসসির ছাত্র ছিলেন মহসীন আলী সরদার। মুক্তিযুদ্ধ শুরু হলে যুদ্ধে যোগ দেন। সে সময় তিনি বাড়িতে ছিলেন। এপ্রিল মাসের শেষ দিকে তিনি ভারতে গিয়ে তৃতীয় ইস্ট বেঙ্গল রেজিমেন্টের সঙ্গে সংযুক্ত হন। প্রাথমিক প্রশিক্ষণ নিয়ে সীমান্ত এলাকায় কয়েকটি গেরিলা অপারেশনে অংশ নেন। পরে উচ্চতর প্রশিক্ষণে যান। প্রশিক্ষণ শেষে আঙ্গিনাবাদ সাবসেক্টরে যোগ দেন। এখানে তিনি ক্যাম্প অ্যাডজুটেন্ড হিসেবে দায়িত্ব পালন করেন। স্বাধীনতার পর তিনি সরকারি চাকরিতে যোগ দেন। তিনি বান্দরবানের জেলা প্রশাসক ছিলেন (১৫/০২/১৯৯৯-২৩/০৩/২০০১)। সে সময় ড. মোহাম্মদ আমীন বান্দরবানের ম্যাজিস্ট্রেট থাকাকালীন পার্বত্য চট্টগ্রাম বিষয়ক আইন গ্রন্থটি প্রণয়ন করেন। এর ভূমিকা লিখেছিলেন জেলা প্রশাসক মো. মহসিন আলী সরদার বীরপ্রতীক।

মুক্তিযুদ্ধে ভূমিকা 
১৯৭১ সালের ১২ আগস্ট দিনাজপুর জেলার অন্তর্গত বনতারা বিওপির অবস্থান ছিলো দিনাজপুর-ফুলবাড়ী সড়কের মোহনপুর সেতুর পশ্চিম-দক্ষিণ দিকে। বনতারা বিওপির অদূরেই ছিলো ভারতের সমজিয়া বিওপি। বনতারায় ছিল পাকিস্তানি সেনাবাহিনীর একটি দল। তাদের প্রতিরক্ষা অবস্থান ছিল বেশ সুরক্ষিত। মুক্তিযুদ্ধকালে এই এলাকা ছিল মুক্তিবাহিনীর ৭ নম্বর সেক্টরের আঙ্গিনাবাদ সাবসেক্টরভুক্ত। পূর্বপরিকল্পনা অনুসারে ১২ আগস্ট রাতে মুক্তিযোদ্ধারা সেখানে অতর্কিতে আক্রমণ চালান। পাঁচ দলে বিভক্ত মুক্তিযোদ্ধারা ছিলেন মোট ৫০ জন। চার দলে ১১ জন করে এবং বিস্ফোরক দলে ছয়জন। ১১ জনের একটি দলের নেতৃত্বে ছিলেন মহসীন আলী সরদার। অপর একটি দলের নেতৃত্বে ছিলেন তৃতীয় ইস্ট বেঙ্গল রেজিমেন্টের নায়েব সুবেদার সহিদ উল্লাহ ভূঁইয়া। কয়েকটি দলে বিভক্ত হয়ে মুক্তিযোদ্ধারা একযোগে আক্রমণ চালালেন সীমান্ত বিওপিতে (সীমান্ত চৌকি)। আকস্মিক এ আক্রমণে হকচকিত পাকিস্তানি সেনারা। মুক্তিযোদ্ধারা গুলি করতে করতে বিওপি লক্ষ্য করে এগোতে থাকলেন। তখন পাকিস্তানি সেনারা পাল্টা আক্রমণ শুরু করল। তুমুল লড়াই চলতে থাকে। হঠাৎ পাকিস্তানিদের আক্রমণের তীব্রতা বেড়ে গেল। এ সময় গুলিতে শহীদ হন সহিদ উল্লাহ ভূঁইয়া, বীর বিক্রম। আহত হলেন কয়েকজন। এরপর মুক্তিযোদ্ধারা সিদ্ধান্ত নিলেন পশ্চাদপসরণের। আরও কিছুক্ষণ সহযোদ্ধাদের নিয়ে সাহসিকতার সঙ্গে আবার লড়াই করলেন মহসীন আলী সরদার।  পরে তিনি সহযোদ্ধাদের নিয়ে চেষ্টা করেন শহীদ সহযোদ্ধার মরদেহ উদ্ধারে। সে দিন যুদ্ধে পাকিস্তানিদেরও ব্যাপক ক্ষয়ক্ষতি

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
বুড়িমারী ইউনিয়ন

বুড়িমারী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৫।

ইতিহাস

ভৌগোলিক অবস্থান ও আয়তন 
পাটগ্রাম উপজেলা সদর হতে উত্তর দিকে অবস্থিত এ ইউনিয়নের মোট আয়তন ৬৩৭৬ একর বা ২৫.৮১ বর্গকিলোমিটার।

প্রশাসনিক এলাকা 
বুড়িমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
.বুড়িমারী (ওয়ার্ড নং১,২,৩) 
.বামনদল (ওয়ার্ড নং ৫,৬) 
.উফারমারা (ওয়ার্ড নং ৪,৭,৮,৯)।

জনপ্রতিনিধি

জনসংখ্যা 
২০১১ সালের আদমশুমারি অনুযায়ী বুড়িমারী ইউনিয়নের মোট জনসংখ্যা ছিল ২৪৭১৯ জন, যারা ৫৩২২ টি পরিবারে বসবাস করে,  যার মধ্যে পুরুষ হল ১২৭২৮ জন এবং নারী হল ১১৯৯১ জন।

শিক্ষা ও সংস্কৃতি 
বুড়িমারী ইউনিয়নের গড় সাক্ষরতা হার ৪৪.৬%। তার মধ্যে নারী শিক্ষার হার ৪১.২% এবং পুরুষ শিক্ষার হার ৪৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 

বুড়িমারী ইউনিয়নের অর্থনীতি মূলত কৃষি নির্ভর। একখানে একটি স্থলবন্দর রয়েছে।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 বুড়িমারী ইউনিয়ন — বাংলাদেশ জাতীয় তথ্য বাতায়ন

পাটগ্রাম উপজেলার ইউনিয়ন
জগতবেড় ইউনিয়ন

জগতবেড় ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.২৭।

ইতিহাস

ভৌগোলিক অবস্থান ও আয়তন 
পাটগ্রাম উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ৯০৯৬ একর বা ৩৬.৮২ বর্গকিলোমিটার।

প্রশাসনিক এলাকা 
জগতবেড় ইউনিয়ন মোট ৯ টি প্রশাসনিক ওয়ার্ড এ বিভক্ত। এছাড়া এই ইউনিয়নে বেশ কয়েকটি গ্রাম রয়েছে। যার মধ্যে উল্লেখযোগ্য 
ভাণ্ডারদহ,
পাটেরডাঙ্গা, 
ভোটহাত খাতাপাড়া,
মছলিটারি,
দেওদাপাড়া,
বেলবেলীরডাঙ্গা,
কামারটারি,
নাজিরগোমানি,
দোলাইটারি, 
গুরুপাড়া, 
আশোয়ারপাড়া,
ছিচারপাড়।

জনসংখ্যা 
২০১১ সালের আদমশুমারি অনুযায়ী জগতবেড় ইউনিয়নের মোট জনসংখ্যা ছিল ২৮৩০১ জন, যারা ৬৫৭৫ টি পরিবারে বসবাস করে,  যার মধ্যে পুরুষ হল ১৪২২৮ জন এবং নারী হল ১৪০৭৩ জন।

শিক্ষা ও সংস্কৃতি 
জগতবেড় ইউনিয়নের গড় সাক্ষরতা হার ৪৪.১%। তার মধ্যে নারী শিক্ষার হার ৪১.৬% এবং পুরুষ শিক্ষার হার ৪৬.৫%। এই ইউনিয়নে মোট ৪ টি হাই স্কুল রয়েছে ।

১. জগতবেড় উচ্চ বিদ্যালয়

২. কচুয়ারপাড় উচ্চ বিদ্যালয়

৩. ভান্ডারদরহ উচ্চ বিদ্যালয়

৪. মোহাম্মদপুর উচ্চ বিদ্যালয়

জগতবেড় উচ্চ বিদ্যালয় অন্যতম প্রধান শিক্ষা প্রতিষ্ঠান । এটি ১৯৫২ সালে প্রতিষ্ঠিত হয় । এছাড়া এই ইউনিয়নে ২৮ টি প্রাথমিক বিদ্যালয়, ১ টি দাখিল মাদ্রাসা, ৬ টি কিন্টার গার্ডেন স্কুল সহ আরো বেশ কিছু শিক্ষাপ্রতিষ্ঠান রয়েছে ।

সাংস্কৃতিক চর্চার দিক থেকে এটি পাটগ্রাম উপজেলার  অন্য ইউনিয়নের থেকে   বেশ এগিয়ে । এই ইউনিয়নের ভেরভেরিরহাট এলাকার অধিবাসি কবি শমসের বেশ খ্যাতিমান ছিলেন । তিনি একাধারে কবি ও ভাওয়াইয়া গীতিকার ছিলেন । ধীরেন দাস, হবিবুর রহমান এরা রংপুর বেতারের শিল্পী ছিলেন ।  এছাড়া বর্তমানেও ইউনিয়নে বেশ অনেক ভাওয়াইয়া শিল্পী রয়েছে । 
অত্র ইউনিয়নের সবচেয়ে অবহেলিত এলাকা হচ্ছে দাসপাড়া। সেখানে রয়েছে আদিযুগের আচার অনুষ্ঠান ও যাতায়াত ব্যবস্থার খুবই দুরঅবস্থা।

অর্থনীতি ও যোগাযোগ 
জগতবেড় ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 জগতবেড় ইউনিয়ন — বাংলাদেশ জাতীয় তথ্য বাতায়ন

পাটগ্রাম উপজেলার ইউনিয়ন
কুচলীবাড়ী ইউনিয়ন

কুচলীবাড়ী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৫৪।

ইতিহাস

ভৌগোলিক অবস্থান ও আয়তন 
পাটগ্রাম উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫৫১৯ একর বা ২২.৩৪ বর্গকিলোমিটার।

প্রশাসনিক এলাকা 
কুচলীবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

জনসংখ্যা 
২০১১ সালের আদমশুমারি অনুযায়ী কুচলীবাড়ী ইউনিয়নের মোট জনসংখ্যা ছিল ১৭৫৮৯ জন, যারা ৩৮২৮ টি পরিবারে বসবাস করে,  যার মধ্যে পুরুষ হল ৮৮৬১ জন এবং নারী হল ৮৭২৮ জন।

শিক্ষা ও সংস্কৃতি 
কুচলীবাড়ী ইউনিয়নের গড় সাক্ষরতা হার ৩৯.২%। তার মধ্যে নারী শিক্ষার হার ৩৮.৩% এবং পুরুষ শিক্ষার হার ৪০.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
কুচলীবাড়ী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 কুচলীবাড়ী ইউনিয়ন  — বাংলাদেশ জাতীয় তথ্য বাতায়ন

পাটগ্রাম উপজেলার ইউনিয়ন